***Ա Մ Փ Ո Փ Ա Թ Ե Ր Թ***

***«Հայաստանի Հանրապետության 2007 թվականի հոկտեմբերի 4-ի N 1268-Ն որոշման մեջ փոփոխություն և լրացում կատարելու մաuին» ՀՀ կառավարության որոշման նախագծի վերաբերյալ***

|  |  |  |  |
| --- | --- | --- | --- |
| ***Պետական կառավարման մարմնի անվանումը*** | ***Առարկության, առաջարկության բովանդակությունը*** | ***Եզրակացություն*** | ***Կատարված փոփոխությունը*** |
|  |  |  |  |
| **ՀՀ սփյուռքի նախարարություն****20.02.17թ.****01/16.1/320-17** | Նախագծի 1-ին կետի 9.1 ենթակետից հանել «դիմում-հարցաթերթիկի փոխարեն» բառերը, իսկ «դիմում» բառից հետո լրացնել «համաձայն N..ձևի» բառերով: Միաժամանակ առաջարկվում է ՀՀ պետական սահմանի անցման կետերում մուտքի վիզա ստանալու համար սահմանել դիմումի ձև: | Չի ընդունվել:ՀՀ ԿԱ քաղաքացիական ավիացիայի գլխավոր վարչության առաջարկության հիման վրա ՀՀ պետական սահմանի անցման կետերում դիմում լրացնելու պահանջը հանվել է: |  |
| **ՀՀ ԿԱ քաղաքացիական ավիացիայի գլխավոր վարչություն****20.02.17****1.1/10.1/323-17** | ՀՀ կառավարության կողմից բաց երկնքի քաղաքականության ներդրման և զբոսաշրջության ոլորտի արդյունավետ զարգացման արդյունքում ներկայումս ՀՀ օդանավակայաններում առկա է ուղևորահոսքի զգալի աճ և ակնկալվում է ներգնա զբոսաշրջության ցուցանիշների շարունակական աճի միտում, ուստի օտարերկրյա ուղևորների սպասարկման ընթացակարգերի պարզեցման և օդանավակայանների սահմանային անցման կետերում ուղևորահոսքերի արդյունավետ կառավարման նպատակով առաջարկվում է ՀՀ օդանավակայանների պետական սահմանի անցման կետերում մուտքի վիզա ստանալու համար օտարերկրացիներից դիմում չպահանջել և մուտքի վիզան տրամադրել օտարերկրացու բանավոր դիմումի հիման վրա, ինչն ամբողջապես համահունչ է ՀՀ քաղաքացիական օրենսգրքի 294-րդ հոդվածի դրույթներին: | Ընդունվել է: | Միատեսակ վարչարարություն կիրառելու նպատակով դիմում- հարցաթերթիկ լրացնելու պահանջը հանվել է ոչ միայն ՀՀ օդանավակայանների, այլև` ՀՀ պետական սահմանի մյուս անցման կետերում մուտքի վիզա ստացող օտարերկրացիների համար: |
| **ՀՀ ԿԱ ազգային անվտանգության ծառայություն****21.02.17****N 11/121** | Առարկություններ և առաջարկություններ չկան: |  |  |
| **ՀՀ ֆինանսների նախարարություն****28.02.17թ.****01/11-1/3317-17** | Առարկություններ և առաջարկություններ չկան: |  |  |
| **ՀՀ արտաքին գործերի նախարարություն****13.03.17թ.****1111/02279** | ՀՀ կառավարության որոշման նախագծի 2-րդ կետով անհրաժեշտ է **նախատեսել նաև դրույթ` օտարերկրացու կողմից լրացվելիք դիմումի ձևի վերաբերյալ` նոր հավելվածի տեսքով:**Միաժամանակ, **հաշվի առնելով, որ** առաջարկվող փոփոխության նպատակը վարչարարության պարզեցումն է` նաև այն **հիմնավորմամբ, որ լրացված դիմում-հարցաթերթիկները չեն ստուգվում և որևէ նպատակով չեն օգտագործվում,** ինչպես նաև 2007թ.հոկտեմբերի 4-ի 1268-Ն որոշման տրամաբանությունը պահպանելու նպատակով, գտնում ենք, որ **ընդհանուր վերանայման կարիք ունի 1268-Ն որոշմամբ սահմանված դիմում-հարցաթերթիկների անհրաժեշտությունը օտարերկրյա պետություններում ՀՀ դիվանագիտական ներկայացուցիչների և/կամ հյուպատոսական հիմնարկների կողմից մուտքի արտոնագիր տալու դեպքում:**Ելնելով վերոնշյալից, նախքան նախագծի հետագա ընթացքը լուծելը **առաջարկում ենք շահագրգիռ գերատեսչությունների մասնակցությամբ կազմակերպել քննարկում՝ որոշմամբ այլ փոփոխություններ կատարելու նպատակով:** | Հարկ է նշել, որ որ ՀՀ ԿԱ **քաղաքացիական ավիացիայի գլխավոր վարչության առաջարկությամբ** ՀՀ պետական սահմանի անցման կետերում օտարերկրացիների կողմից **դիմում լրացնելու պահանջն ընդհանրապես հանվել է**:Ինչ վերաբերում է որոշմամբ սահմանված դիմում-հարցաթերթիկ լրացնելու պահանջն ընդհանրապես հանելուն, ապա մեր կողմից ներկայացված այն հիմնավորումը, որ լրացված դիմում հարցաթերթիկները չեն ստուգվում և որևէ նպատակով չեն օգտագործվում, վերաբերում է միայն պետական սահմանի անցակետերին: Գործնականում ժամանակի սղության պատճառով դրանում լրացված տվյալները հնարավոր չէ ստուգել, ուստի սահմանային անցակետում դիմում-հարցաթերթիկ լրացնելու անհրաժեշտությունը կրում է ձևական բնույթ և առաջ է բերում լրացուցիչ հերթեր: Ներկայումս, պայմանավորված վարչարարության պարզեցման, զբոսաշրջության խրախուսման անհրաժեշտությամբ պետական սահմանի անցակետերում նշված պահանջի վերացումը կրում է հրատապ բնույթ: Ինչ վերաբերում է դիմում հարցաթերթիկ լրացնելն ընդհանրապես հանելու առաջարկությանը, ապա այն նպատակահարմար է քննարկել ՀՀ ԿԱ ազգային անվտանգության ծառայության հետ, քանի որ այն դեպքում, երբ օտարերկրացին ՀՀ ժամանելու համար մուտքի վիզա ստանում է օտարերկրյա պետությունում ՀՀ դիվանագիտական ծառայության կամ անձնագրային և վիզաների վարչության միջոցով, ապա նրա վերաբերյալ նյութերը, այդ թվում` դիմում-հարցաթերթիկը ուղարկվում են ՀՀ ԿԱ ԱԱԾ` համապատասխան ստուգումներ իրականացնելու և եզրակացություն տալու համար:**Նախագիծում դիմում-հարցաթերթիիկն ընդհանրապես հանելուն վերաբերող դրույթներ նախատեսելու մասին հարցը նպատակահարմար է քննարկել պետաիրավական նախարարական կոմիտեում՝ շահագրգիռ մարմինների ներկայացուցիչների մասնակցությամբ:** |  |
| **ՀՀ արդարադատության նախարարություն****16.03.17թ.****01/14/3953-17** | Առարկություններ և առաջարկություններ չկան: |  |  |

***ՀՀ ՈՍՏԻԿԱՆՈՒԹՅՈՒՆ***